cyanic-selkie/wikianc huggingface dataset:
ZigBee
Ülevaade
ZigBee laiendab IEEE 802.15.4-s defineeritud füüsilise ja lülikihi spetsifikatsioone. ZigBee lisab neli põhikomponenti, milleks on võrgukiht, rakenduskiht, ZigBee seadme objektid (ZigBee device objects (ZDOs)) ja tootja defineeritud rakendusobjektid, mis võimaldavad kohandamist ja täielikku integratsiooni. Lisaks kahe kõrgtaseme võrgukihi lisamisele on seadme objektide kasutuselevõtt suur täiustus. Seadme objektid vastutavad selliste ülesannete eest nagu võrgu liitumispäringutega tegelemine, seadmete avastamine ja turvalisus.
ZigBee sõlmed väljuvad unerežiimist vähem kui 30 millisekundiga, mis tähendab, et latentsus on väike ja seadmed on võimelised kiiresti reageerima, eriti võrreldes Bluetoothi viivitustega unerežiimist ärkamisel, mis on tüüpiliselt umbes kolm sekundit. ZigBee sõlmede energiatarve on tänu kiirele reageerimisajale veelgi väiksem, sest sõlm saab suure osa ajast veeta unerežiimis.
Ajalugu
Wi-Fi ja Bluetoothi sobimatuse tõttu teatud rakenduste jaoks alustati ZigBee-stiilis võrkude loomist 1999. aastal. Nähti vajadust iseorganiseeruvate ad-hoc-digitaalraadiovõrkude järele.
2003. aastal valmis IEEE 802.15.4-2003 standard, mille asendas hiljem IEEE 802.15.4-2006. ZigBee tehniline kirjeldus kinnitati 2004. aastal ja esimest standardit nimetatakse ZigBee 2004. Uuendus ZigBee 2006 asendas sõnumi ja võtme paari struktuuri, mis oli kasutuses 2004. aasta versioonis. ZigBee 2004 on suures osas käibelt kadunud.
Kasutusalad
ZigBee protokoll on mõeldud väikese energiatarbega manusrakendustele, mis ei nõua kiiret andmevahetust. ZigBee sertifikaadi saamiseks peab individuaalse ZigBee võrgus töötava seadme aku kasutuskestus olema vähemalt kaks aastat. Tüüpiliste rakenduste hulka kuuluvad:
Standard ja profiilid
ZigBee Alliance on ZigBee standardit haldav ja publitseeriv kontsern. ZigBee on registreeritud kaubamärk. ZigBee Alliance avaldab mitmesuguste rakenduste profiile, võimaldamaks originaalseadmete tootjatel luua koostalitlusvõimelisi seadmeid. IEEE 802.15.4 ja ZigBee vaheline suhtlus on sarnane IEEE 802.11 ja Wi-Fi Alliance'i omaga.
Litsents
Mitteärilistel eesmärkidel kasutamiseks on ZigBee spetsifikatsioon üldsusele tasuta kättesaadav. Algtaseme liikmestaatus ZigBee Alliance'is annab juurdepääsu veel ilmumata tehnilistele nõuetele ja õiguse luua tooteid müügiks, kasutades ZigBee tehnilisi kirjeldusi.
Liikmeks saamise tingimused ZigBee Alliance'is on vastuolusGNU Üldine Avalik Litsents omadega, sest liikmetel tuleb tasuda aastamaksu. Nõuded arendajatele ZigBee Alliance'iga liitumiseks on vastuolus teistegi vaba tarkvara litsentsidega.
ZigBee Alliance'i juhatusel on palutud oma litsents kooskõlastada GNU GPL-iga, kuid ZigBee juhatus keeldus, hoolimata sellest, et Bluetooth oli selleks ajaks oma litsentsi GNU GPL-iga kooskõlastanud. Linuxi arendajad tunduvad olevat valmis loobuma ZigBeest TCP/IP kasuks.
Rakendusprofiilid
Praegune loetelu rakendusprofiile, mis on avaldatud või arenduses:
Raadio riistvara
ZigBee raadio disain on hoolikalt optimeeritud, arvestades maksumust suuremahulises tootmises, kasutades võimalikult vähe analoogelektroonika astmeid ja asendades neid digitaalelektroonikaga, kus võimalik.
ZigBee seadmeks kvalifitseerumiseks peab seade vastama füüsilisele kihile esitatavatele nõuetele. Kõik raadiod, mis on tehtud, kasutades ühte ja sama valideeritud pooljuhtskeemi komplekti, omavad samu raadioside omadusi. Talitlushäiretega, atesteerimata füüsiline kiht võib vähendada teiste seadmete aku kasutuskestust ZigBee võrgus. ZigBee raadiotel on väga kitsad piirangud võimsusel ja ribalaiusel ja neid testitakse 802.15.4-2006 standardis määratud juhendite järgi. Enamik tootjaid paigutab raadio ja mikrokontrolleri ühele kiibile, saamaks väiksemaid seadmeid.
Andmeedastuskiirus kanali kohta on 250 kbit/s 2,4 GHz sagedusvahemikus, 40 kbit/s 915 MHz vahemikus ja 20 kbit/s 868 MHz vahemikus. Tegelik andmete läbilaskevõime on väiksem, sest pakettidega seotud andmete töötlemiseks kulub lisaaega. 2,4 GHz sagedusvahemikus töötavate seadmete leviala on siseruumides 10–20 m. Väljas võib leviala olla vähemalt 100 m, olenevalt võimsusest ja keskkonna omadustest. Väljundvõimsus on raadiotel üldjuhul 0–20 dBm (1–100 mW).
Seadmete tüübid ja opereerimisviisid
ZigBee seadmeid on kolme tüüpi:
Turvalisus
Ühe iseloomuliku tunnusena võimaldab ZigBee turvalist ühendust, kaitstes krüptograafiliste võtmete kehtestamist ja transporti ning edasist ühendust krüpteerides. ZigBee laiendab IEEE 802.15.4-s defineeritud turvalisuse raamistikku. Turvalisuse osa arhitektuurist tugineb sümmeetriliste võtmete korrektsele kasutamisele ning turvapoliitika rakendamise meetoditel.
Põhiline turvalisuse mudel
Põhimehhanism konfidentsiaalsuse tagamiseks on piisav kaitse kogu võtmetega seotud materjalile. Võtmete usaldatavust tuleb eeldada nii esmasel paigaldamisel kui ka teabe turvalisel töötlemisel. Rakenduse töötamiseks on vajalik üldine vastavus tehnilisele kirjeldusele.
Võtmed on turvalisuse tagamisel ülimalt tähtsad ja neid ei tohiks saata üle turvamata kanali. Hetkeline erand tehakse eelnevalt konfigureerimata seadmete lisamisel võrgustikku. ZigBee võrgumudeli turvalisus nõuab erilist hoolt, sest ad hoc võrgud võivad eksisteerida protokolli pinus, võrgukihid ei ole krüptograafiliselt eraldatud, juurdepääsu eeskirjad on vajalikud koos korrektse disainiga. Avaliku usalduse mudel seadmes võimaldab võtmete jagamist, mis märkimisväärselt vähendab maksumust. Kiht, mis loob raami, vastutab ka selle turvalisuse eest. Kuritahtlike seadmete eksisteerimisel peab iga võrgukihi koormus olema krüpteeritud, et volitamata võrguliikluse saaks välja jätta. Erandiks on võrgu võtme edastamine, mis kannab võrgu ühtse turvalisuse kihi uuele ühenduvale seadmele.
Turvaarhitektuur
ZigBee kasutab 128-bitiseid võtmeid turvamudeli rakendamiseks. Võti võib olla seotud kas võrguga, kasutatav mõlema ZigBee kihi ja MAC-i alamkihi poolt või võrgulüliga. Võtmete määramine lülidele põhineb üldvõtmel, mis kontrollib lülivõtme vastavust. Vähemalt üldvõti tuleb omandada läbi turvalise kanali, sest kogu võrgu turvalisus tugineb sellele. Lüli- ja üldvõti on nähtavad ainult rakenduskihile. Erinevad teenused kasutavad erinevaid ühesuunalise krüpteeringu variatsioone lülivõtmel, vältimaks lekkeid ja turvariske.
Võtmejaotus on olulisimaid turvaülesandeid võrgus. Turvalises võrgus on määratud üks kindel seade (usalduskeskus), mida teised seadmed usaldavad võtmete jaotamisel. Ideaalselt on seadmetel usalduskeskuse aadress ja üldvõti eelsalvestatud. Tüüpilised eriliste turvanõueteta rakendused kasutavad võrguvõtit, mille usalduskeskus (läbi esialgselt turvamata kanali) neile saadab.
Usalduskeskus kannab hoolt üldvõtme eest ja kindlustab kahe võrgupunkti vahelise turvalisuse. Seadmed aktsepteerivad ainult ühendusi, mis pärinevad võtmelt, mille on väljastanud usalduskeskus. Turvaarhitektuur on jaotatud võrgukihtide vahel järgmiselt:
Karađoz Bej mošee
Karađoz Bej mošee (bosnia keeles Karađoz-begova džamija, türgi keeles Karagöz Mehmed Bey Camii) on 16. sajandist pärit Osmanite riigi aegne mošee, mis asub Bosnia ja Hertsegoviina suuruselt kuuendas linnas Mostaris. Selle arhitekt oli Mimar Sinan.
Bob Odenkirk
pisi |Bob Odenkirk (2018)
Bob Odenkirk mängis peaosa 2021. aastal linastunud Ilja Naišulleri märulifilmis "Eikeegi". Ühtlasi oli ta selle filmi produtsent. Muude paljude filmirollide seas oli Odenkirkil ka peaosa kaheksa hooaega väldanud teleseriaalis "Better Call Saul" (2015–2022).
Jaanikimalane
Jaanikimalane (Bombus humilis) on mesilaslaste sugukonda kuuluv putukas.
Ta on Eestis arvatud III kaitsekategooriasse.
Eestis võib neid leida näiteks niitudelt.
Cuernavaca katedraal
Cuernavaca katedraal (hispaania keeles Catedral de la Asunción de María) on roomakatoliku kirik Cuernavacas, Morelose osariigis Mehhikos; Cuernavaca piiskopkonna keskus.
Kirjeldus
Kirik koos seda ümbritseva kloostriga asub Popocatépetli vulkaani nõlval ja on üks 16. sajandist pärinevaid varaseid kloostreid ja misjonikeskusi Ameerikas. Frantsisklaste kolmanda ordu Maarja taevaminekule pühitsetud klooster ja kirik ehitati vallutusejärgseks asteekide riigi põliselanike ristiusustamiseks. Alles 18. sajandil sai kirikust linnakirik ja 19. sajandi lõpus katedraal. Erinevalt paljudest Mehhiko katedraalidest ei asu see mitte peaväljaku ääres, vaid kloostrimüüridega ümbritsetuna linna lõunaosas.
Kiriku välimus on lihtne ja fassaad kaunistusteta, kõrgete sakmeliste müüridega ühe tervikkompleksina püstitatud ehitis ehitati Cortesi käsul kindluskirikuna kaitseks kohaliku rahva eest. Frantsisklased alustasid Mehhiko ühe varasema misjonikeskuse ehitamist 1526. aastal, kasutades kohalike tööjõudu ja ehituskive Cuauhnáhuaci (Cuernavaca) kivimurrust. Müüride sees on peale katedraali kaks väiksemat sakraalhoonet, üks on roosa 18. sajandi barokkstiilis fassaadiga Templo de la Tercera Orden de San Francisco, teine 19. sajandist pärinev Capilla del Carmen, kus on tavaks paluda tervenemist haigustest. Katedraali külguks põhjaseinas on sissepääs kloostrikompleksi ja selle dekoor on segu kohalikust ja Euroopa traditsioonist. Kolp ja kondid ehisviilu tipus on frantsisklaste ordu sümbol. 20. sajandi algul avastati kiriku siseruumist 17. sajandi freskod, mis kujutavad esimese mehhiklasest pühaku, Aasia misjonäri Felipe de Jesúse ja tema kaaskannatajate misjonit ja märtrisurma Jaapanis. Katedraali vasakus tiivas asub väike kirikukunsti muuseum Museo de Arte Sacro, mis asutati 2018. aastal ja milles on eksponeeritud 92 usuteemalist maali, skulptuuri ja kaunistust 16.-20. sajandist.
Katedraalist paremal asub varaseim ehitis kogu kloostris, Püha Joosepi kabel (Ladina-Ameerika traditsiooni kohaselt avatud kabel, capilla abierta).
Bahmuti lahing
pisi|303x303px|President Zelenskõi Bahmuti kaitsjatega kohtumas detsembris 2022 pisi|307x307px|Purustatud Bahmut, veebruar 2023 pisi|303x303px|Lahingukaart, märts 2023
Bahmuti lahing (ukraina keeles Битва за Бахмут) on 2022. aastal alanud lahing Vene ja Ukraina vägede vahel Bahmuti linna (vene allikates Artjomovsk) pärast.
Sõjalised operatsioonid Bahmuti linnas ja selle lähiümbruses on osa suuremast lahingust Donbassi pärast. Linna ja selle ümbruse enda käes hoidmine on mõlema sõdiva poole jaoks suure strateegilise, vaimse ja moraalse tähtsusega.
Üldkirjeldus
2022. aasta sügisel, pärast Ukraina vägede Harkivi ja Hersoni oblastites tehtud edukat vastupealetungi, sai Bahmuti - Soledari rinne sõja oluliseks piirkonnaks, olles üks väheseid rindejooni Ukrainas, kus Venemaa relvajõud üritasid teostada pealetungi. Rünnakud linnale intensiivistusid 2022. aasta novembris, kui ründavaid Vene vägesid tugevdasid Hersoni rindelt ümber paigutatud üksused ja äsja Venemaalt mobiliseeritud sõdurid. 2022. aasta lõpust alates jäi seda osa rindejoonest iseloomustama kaevikusõda, kus Ukraina väed oli kaitsvam ja Vene väed ründavam pool. Eriti suuri kaotusi ilma märkimisväärse eduta kandsid pidevalt ründavad Venemaa üksused. Lahinguid Bahmuti pärast on intensiivsuselt võrreldud I maailmasõja ja II maailmasõja omadega.
Lahingu käik
Venemaa 2022. aasta sissetungil Ukrainasse oli Venemaa põhieesmärk hõivata Donetski ja Luhanski oblastist koosnev Donbassi piirkond. Alates 17. maist alustasid Vene väed Bahmuti tulistamist, tappes esimesel päeval viis inimest. Pärast Popasna langemist 22. mail tõmbusid Ukraina väed sellest linnast eemale ja tugevdasid positsioone Bahmuti juures. Bahmuti pommitamine jätkus juunis ja juulis, eskaleerudes pärast Siverski lahingu algust 3. juulil.
Venemaa pealetung (august–oktoober 2022)
1. augustil alustasid Vene väed ulatuslikke maapealseid rünnakuid Bahmuti lõuna- ja kagupoolsetele asundustele. 4. augustil õnnestus Wagneri grupi palgasõduritel läbi murda Ukraina kaitsest ja jõuda Bahmuti idaserva. Järgnevatel päevadel jätkasid Vene väed lõunast Bahmuti ründamist, kusjuures Ukraina kindralstaap teatas hiljem, 14. augustil, et Vene väed saavutasid Bahmuti lähistel "osalise edu". Üheksandaks päevaks pärast rünnaku algust olid Vene Föderatsiooni relvajõud suutnud tungida keskmiselt 10 kilomeetri sügavusele Ukraina relvajõudude positsioonide sügavusse, jõudes linna lähedusse.
12. augustil ei suutnud Vene relvajõud oma pealetungioperatsiooni edukalt jätkata ja olid kaotustega sunnitud taganema Jakovlevka, Kodema, Veršina ja Veselaja Dolina piirkonnas (5 kilomeetrit linnast kagus), kuid üritasid vasturünnakuid. Augusti alguse kaotuste tõttu täiendati järjest suuremat osa vägedest Luhanski ja Donetski tunnustamata rahvavabariikide sundmobiliseeritud kodanikega, kuid nende väeosade moraal oli äärmiselt madal. Seetõttu alustasid Wagneri grupi väeüksused augusti keskpaigas taganevate väeosade väljavahetamist, mängides võtmerolli olemasolevate positsioonide hoidmisel-tugevdamisel, mitte lubades rindel kokku kukkuda ning mitte võimaldades Ukraina relvajõududel samal ajal vasturünnakuid teha. 21. augustiks oli Vene relvajõudude rünnakujõud ammendunud ja edasiliikumine lõppes uusi märkimisväärseid territooriume vallutamata, mis näitas sellega okupantide vägede suutmatust taktikalisi edusamme pöörata operatiivseteks või strateegilisteks.
21. septembril põles Bahmutis Martõnovi nimeline kultuuripalee, kus asus humanitaarabi keskus. 22. septembril toimunud Venemaa raketilöök hävitas linna poolitava Bahmuti jõe peamise silla, häirides nii tsiviilisikute liikumist kui ka Ukraina sõjalist logistikat. 12. oktoobril väitsid Vene väed, et vallutasid Bahmuti linnast 3 km lõuna pool asuva Opõtne ja Ivanhradi asulad. Ukraina allikate sõnul tõrjus 24. oktoobril toimunud väike vastupealetung Vene väed välja mõnest tehasest linna idaservas.
27. oktoobril saavutasid Vene relvajõud kontrolli Bahmuti tsemenditehase üle. Samal ajal alustati Iraanist hangitud droonide abil linna tulistamist (oktoobri keskel saabus Vene Föderatsiooni ca 450 Iraani drooni).
Talvine eskalatsioon (november–detsember 2022)
Novembri alguseks oli suur osa lahingutest Bahmuti ümber jäänud kaevikusõja tingimustesse, kusjuures kumbki pool ei teinud olulisi läbimurdeid ning iga päev teatati sadadest inimohvritest suurtükitule võitluste tagajärjel. Vene väeosad muutsid oma taktikat, koondades mitu väikest jalaväerühma üheks rünnakuks, et murda läbi rinde kitsastel lõikudel võitluses kurnatud Ukraina kaitsjatega. Vene väed vallutasid 28.–29. novembril Bahmuti lõunatiival mõned külad ning tegid väikeseid edusamme Opõtnes.
3. detsembril kirjeldas Ukraina idaväejuhatuse pressiesindaja Serhii TŠerevatõi Bahmuti rinnet kui lahingute "kõige verisemat, julmemat ja jõhkramat sektorit senises Vene-Ukraina sõjas", lisades et ainuüksi viimase ööpäeva jooksul on venelased korraldanud 261 suurtükirünnakut. 9. detsembril süüdistas president Volodõmõr Zelenskõi Venemaad Bahmuti hävitamises, nimetades seda "järjekordseks Donbassi linnaks, mille Vene armee muutis põlenud varemeteks". Üks lahingute pealtnägija nimetas Bahmuti rinnet "lihaveskiks", lisades et venelased annavad Bahmutile suurtükituld 24/7. Üks Ukraina suurtükiväelane väitis, et 80 protsenti linna jäänud tsiviilelanikkonnast, kes elas keldrites ja keda varustasid vajalikuga aeg-ajalt linna sisenevad mobiilsed toidukaubaveokid, on venemeelsed.
13. detsembril väitsid Vene allikad, et Wagneri grupi võitlejad murdsid läbi kaitsest Ida-Bahmuti piirkonnas ja liikusid edasi mööda Patrice Lumumba tänavat tööstusrajoonis, vallutades täielikult betoonitehase ja vahuveinitehase. Wagner grupp pidas väidetavalt raskeid lahinguid ka Pidhorodnes, mis asub Bahmuti kirdeosas ning saavutas edusamme Opõtnes, Bahmuti lõunapoolsel osas. Venemaa allikad väitsid lisaks, et Bahmuti ida- ja kaguosas on alanud ägedad tänavavõitlused, väites samas, et 90% Opõtnest on vallutatud, kuigi Ukraina väeosad osutasid ägedat vastupanu. Ukraina kindralstaap teatas, et nad tõrjusid edukalt tagasi rünnakud Bahmuti kirde- ja lõunaosas vastavalt Soledari ja Kurdiumivka suunal. 17. detsembril ilmusid veebis kaadrid Bahmuti kesklinnas asuvatest kaevikutest, mis näitasid, et Ukraina kaitsjad on valmistunud linnalahinguteks.
18.–19. detsembril sooritasid Ukraina väed Suurbritannia poolt annetatud Wolfhound TSV raskete tugisõidukite toel vasturünnakuid ning tõrjusid Wagneri grupi väeosad tänavakokkupõrgete käigus tagasi linna äärde selle idaosas. Samal ajal teatas Ukraina väejuhatus, et iga päev tõrjutakse viie kuni seitsme Vene rünnakrühma rünnakuüritusi Bahmuti äärelinnades. Ukraina pool teatas ka, et rohke drooniseire võimaldas kiiresti reageerida väikeste Venemaa väegruppide rünnakutele äärelinnas, väites samas, et Venemaa ei kontrolli Bahmuti idapoolset tööstustsooni.
20.–21. detsembril tegi president Volodõmõr Zelenskõi etteteatamata visiidi Bahmuti rindele, kus ta kohtus sõduritega, autasustas neid medalitega ja pidas kõnesid. Samal ajal jätkus Bahmuti äärelinnades tugev suurtükituli ja peeti lahingud, kui Vene väed üritasid jätkuvalt murda ukrainlaste kindlustatud positsioone.
Ukraina Donetski oblasti kuberner Pavlo Kirilenko ütles 26. detsembril, et üle 60 protsendi Bahmuti infrastruktuurist on kahjustatud või hävinud. ISW teatas, et Venemaa edasitung Bahmuti suunas saavutas kulminatsiooni 28. detsembriks ning et Venemaa ja Wagneri grupi väed ei suutnud peale seda jätkata varasemate jalaväerünnakute ja suurtükitule intensiivsusega.
Jätkuvad rünnakud (jaanuar 2023 – aprill 2023)
Pärast pealetungi 2023. aasta jaanuari alguses vallutasid Vene väed 16. jaanuariks 2023 lähedalasuva Soledari linna, mis asub Bahmuti linnast 20 kilomeetrit põhja pool, see aitas Vene vägedel põhja suunast Bahmuti poole edasi liikuda. 19. jaanuaril sai teatavaks, et Vene väed vallutasid Kleštšievka küla jätkuvate pealetungide käigus Bahmuti lähedal.
USA ametnik ütles vestluses Reutersiga, et Ukraina on Bahmuti kaitsmiseks kulutanud märkimisväärseid ressursse ning suure tõenäosusega tõrjuvad venelased lõpuks ukrainlased sealt välja. France Presse kirjutas Ameerika kõrgele ametnikule viidates, et Washington soovitas Kiievil oma väed linnast välja tuua. 1. veebruaril teatas The New York Times, et venelased on veelgi suurendanud rünnakute intensiivsust Bahmuti linnas ja linna ümbritsevate, vene vägede kontrolli all mitteolevate piirkondade vastu. 5. veebruaril teatas Briti kaitseministeerium, et Vene väed suutsid suurtükitule all hoida linnast põhja pool asuvaid maanteid M03 ja H32, mis olid Ukraina vägede põhiline Põhja-Bahmuti varustustee. 11. veebruaril vallutasid Vene väed Bahmutist kirdes asuva Krasna Hora küla. 17. veebruaril teatas Jevgeni Prigožin Paraskovjevka küla täielikust okupeerimisest Wagneri grupi vägede poolt.
Analüütikute andmetel võisid sel ajal Venemaa kaotused tõusta Bahmuti ja Vuhledari pärast peetavates lahingutes 820 hukkununi päevas. 13. veebruaril teatas Ukraina valitsus, et nende kaitse Paraskoviivka külas on raugemas ning ägedad lahingud toimuvad ööpäevaringselt. 22. veebruariks olid Vene väed piiranud Bahmuti sisse idast, lõunast ja põhjast.
7. märtsil viisid Ukraina väed läbi kontrollitud taganemise lääne poole linna läbivat Bahmutka jõge. Pärast seda väitis Wagneri grupp, et on vallutanud Ida-Bahmuti. 11. märtsil teatas Briti kaitseministeerium, et kesklinnas tähistab Bahmutka jõgi nüüd rindejoont. Mõlemad lahingu osapooled väitsid, et on tapnud ja haavanud sadu teise poole sõdureid. Lahingutes oli jõgi saanud edasi tungivate Wagneri üksuste "hävitamise tsooniks", samal ajal kui Ukraina vägesid ähvardas ümberpiiramise korral äralõikamine viimasest varustusliinist.
Vene allikate andmetel kontrollis Wagneri grupp 18. märtsi seisuga umbes 70% Bahmuti linna territooriumist. 26. märtsil teatas CNN, Wagneri väeosade väidetel on nad täielikult vallutanud strateegiliselt olulise Azomi tehase Bahmutis.
Venemaa rünnakud Ukraina vasturünnakud (mai 2023 – juuni 2023)
Tšetšeenia juht Ramzan Kadõrov nõustus Jevgeni Prigožini sõnul Wagneri grupi vägede asendamisega linnas tšetšeeni üksustega. 7. mail teatas Prigožin, et Valeri Gerassimov jätkab suurtükiväe laskemoona jagamist Wagneri vägedele ning Wagneri väed jäävad seepärast Bahmuti. 9. mail väitis Prigožin, et "tema vägedel oli keelatud taganeda". Tema sõnul "said nad lahingukäsu, kus öeldi, et positsioonidelt taganemist käsitletakse riigireetmisena. Kui laskemoona pole, taandume oma positsioonidelt... "
Sõjauuringute instituut teatas 12. mail, et Ukraina väed ajasid Bahmutist umbes 4 kilomeetrit loodes asuva Berhivske veehoidla lõunakaldalt välja Vene väed. Ukraina kaitseministeerium väitis 16. mail, et nende väed vabastasid Bahmuti põhja- ja lõunaosa eeslinnadest 20 ruutkilomeetrit, kuid tunnistas ka, et venelased on linnas endas mõningaid edusamme teinud, kasutades nii langevarjureid kui ka suurtükiväge.
20. mail teatas Prigožin Bahmuti linna hõivamisest Wagneri vägede poolt ning ütles, et annab hõivatud alad enne tagasitõmbumist Vene regulaarvägedele üle. Ukraina lükkas väited hõivamise kohta tagasi. Ukraina asekaitseminister Hanna Maliar väitis, et "olukord on kriitiline", kuid Ukraina väed kontrollivad endiselt linna piirkondi. Veidi hiljem väitis ka Venemaa kaitseministeerium, et linn on vallutatud.
ISW kordas 26. mail Hanna Maliar väiteid, et Ukraina väed säilitasid endiselt positsioone linna edelaservas. ISW märkis oma 27. mai aruandes Venemaa pealetungitegevuse drastilist vähenemist Bahmutis ja selle ümbruses. 28. mai aruandes kordas ISW Prigožini avaldust, milles kinnitati, et Vene väed alustavad abioperatsioone ning et Wagneri vägede täielik väljaviimine toimub alles 5. juunil.
Juuni lõpus hõivas Ukraina 28. brigaad Vene vägede positsioonid Bahmuti lähedal asuva Kurdjumivka alevi juures.
Nereid
Avastamine ja nime andmine
Nereidi avastas 1. mail 1949. aastal Gerard P. Kuiper 82-tollise teleskoobiga tehtud fotoplaatide pealt McDonaldi observatooriumis Ameerika Ühendriikides. Nime Nereid pakkus Kuiper välja avastuse teadaandes. Kaaslane sai nime kreeka usundi merenümfide nereiididide järgi. Nereid on teine ja ühtlasi ka viimane kaaslane, mis avastati enne kosmosesondi Voyager 2 lende (kui mitte arvestada Larissa ühekordset märkamist varjutuse ajal 1981. aastal).
Orbiit ja pöörlemine
Nereid tiirleb Neptuuni ümber Neptuuni pöörlemisega vastupidises suunas keskmiselt 5 513 400 km kaugusel, kuid orbiidi suure ekstsentrilisuse tõttu võib kaaslane sattuda Neptuunile viis korda lähemale (1 372 000 km Neptuunist) või sellest kaks korda kaugemale (9 655 000 km).
Nereidi ebastabiilne orbiit viitab sellele, et kaaslane võib olla kinnipüütud asteroid, Kuiperi vööst pärit taevakeha või kunagine sisekaaslane, mis kaldus Neptuuni suurima kuu Tritoni kinnipüüdmise ajal oma orbiidist kõrvale.
Füüsikalised omadused
Nereid on suuruselt kolmas Neptuuni kaaslane ja selle keskmine raadius on umbes 170 km. Korrapäratu kaaslase kohta on Nereid võrdlemisi suur. Kaaslase kuju ei ole teada.
1987. aastast alates on fotomeetriliste vaatluse põhjal avastatud Nereidi heleduse suur kõikumine (umbes ühe suurusjärgu ulatuses), mis toimub aastate ja kuude jooksul, kuid mõnikord ka päevade jooksul. Heleduse kõikumine ei kao ka pärast kauguse ja faaside arvessevõtmist. Samas ei ole mitte kõik Nereidi vaadelnud astronoomid heleduse muutusi täheldanud. See võib tähendada, et tegu on väga korrapäratu nähtusega. 2010. aasta seisuga ei ole heleduse kõikumistele korralikku selgitust, kui seda aga ka tegelikult esineb, on need ilmselt seotud Nereidi pöörlemisega. Orbiidi suure ekstsentrilisuse tõttu võib kaaslane liikuda pretsessiooniliselt või pööreleda kaootiliselt nagu Saturni kaaslane Hyperion. Nereidi pöörlemine on aga igatahes üsna korrapäratu.
Spektraalselt paistab Nereid neutraalset värvi ja kaaslase pinnalt on avastatud jääd. Nereidi spekter tundub olevat Uraani kaaslaste Titania ja Umbrieli spektrite vahepealne, mis vihjab sellele, et Nereidi pind koosneb jää ja spektraalselt neutraalse ainest segust. Nereidi spekter erineb märkimisväärselt Päikesesüsteemist väljapoole jäävate kentauridest Pholuse, Chironi ja Chariklo spektritest, mille põhjal võiks järeldada, et Nereid tekkis Neptuuni lähedal, mitte ei püütud orbiidile planeedi ümber.
Sarnaste värvidega Halimede võib olla kokkupõrke käigus Nereidi küljest murdunud tükk.
Uurimine
Ainus Nereidi külastanud kosmosesond on Voyager 2, mis möödus kaaslasest 1989. aasta 20. aprilli ja 19. augusti vahel 4 700 000 km kauguselt. Enne Voyager 2 missiooni oli Nereidi uuritud vaid maapealsete vaatluste käigus, mille põhjal oli võimalik määrata ainult kaaslase tegelik heledus ja orbiidi omadused. Kuigi kosmosesondi tehtud piltide lahutusvõime ei ole piisavalt hea, et eristada Nereidi pinnavorme, õnnestus Voyager 2-l mõõta kaaslase suurus ja jõuda järeldusele, et Nereid on halli värvi ja sellel on suurem albeedo kui Neptuuni teistel väikestel kaaslastel.
Barberi maakond
Barberi maakond (Barber County) on maakond Ameerika Ühendriikides Kansase osariigis.
Maakonna halduskeskus on Medicine Lodge.
Ajalugu
Maakond moodustati 1867. aastal.
Rahvastik
Elanike arv oli 2010. aasta rahvaloenduse järgi 4861.
Arvestuslik rahvaarvu muutus (1. juuli seisuga) :
Põrm
Põrm on matmistalitluseks ettevalmistatud inimese surnukeha või surnukeha jäänused.
Lev Leštšenko
pisi|Lev Leštšenko (2012) Lev Leštšenko (vene Лев Валерианович Лещенко; sündinud 1. veebruaril 1942 Moskvas) on vene laulja, muusikapedagoog ja produtsent.
Keskkooli lõpetamise järel tahtis Lev Leštšenko astuda teatrikooli, kuid see ei õnnestunud. Aastatel 1959–1960 töötas ta Moskva Suures Teatris lavatöölisena, 1960–1961 lukksepana mõõteriistade tehases. Seejärel kutsuti ta tegevteenistusse Nõukogude armeesse, aega teenis ta tankivägedes Saksa DV-s.
1964. aasta septembris võeti ta vastu Riiklikku Teatrikunsti Instituuti. Juba teisel kursusel 1966. aastal sai temast Moskva Operetiteatri artist. 1970. aasta veebruaris sai ta Nõukogude Liidu Televisiooni- ja raadiokomitee artistiks. 1975. aastal sai kuulsaks tolle aja kohta ebakonventsionaalse laulu "Võidupäev" esitajana.
1980. aastal esitas Moskva olümpiamängude lõputseremoonial Aleksandra Pahmutova laulu "Nägemiseni, Moskva!".
1990. aastal asutas Lev Leštšenko estraaditeatri "Музыкальное агентство" ('muusikaagentuur'), mis tegutseb alates 1992. aastast riikliku teatrina.
2001. aastal ilmus Lev Leštšenko mälestusteraamat "Апология памяти" ("Mälu apoloogia").
Muinsuskaitseamet
Muinsuskaitseamet (lühend MKA) on kultuuriministeeriumi valitsemisalas tegutsev valitsusasutus, mis esindab oma ülesannete täitmisel riiki. Muinsuskaitseameti põhiülesanne on riigi kultuuripärandipoliitika ning arengukavade elluviimine.
Alates 1. märtsist 2023 on Muinsuskaitseameti peadirektor Marilin Mihkelson.
MKA asub Tallinnas aadressil Pikk 2, esindused asuvad kõikides maakondades.
MKA tööd juhib peadirektor. Põhiülesannete täitmiseks on amet jagatud kaheksaks osakonnaks:
MKA missioon on hoolitseda Eesti kultuuripärandi väärtuslikuma osa säilimise ja arendamise eest.
MKA visioon on väärtustada ja hoida Eesti kultuuripärandit.
Muinsuskaitseamet nõustab mälestise ja muinsuskaitsealal asuva ehitise omanikku või valdajat mälestise või ehitise hooldamise, remondi, ehitamise, konserveerimise ja restaureerimise küsimustes, annab soovitusi ja juhendid ning vajaduse korral väljastab hoolduskavasid.
MKA on töötanud mälestise omanikele ja valdajaile välja mitmeid juhendeid ja infomaterjale.
Muuseumivaldkonnas veab Muinsuskaitseamet muuseumide pärandihoidlate projekti, koordineerib muuseumide riiklikku kogumispoliitikat, korraldab muuseumide aastaauhindade konverentsi ja galat, nõustab muuseumide tegevusega seotud küsimustes ning veab teisi valdkonna arendusprojekte.
Ajalugu
Muinsuskaitseamet alustas tegevust 1. oktoobril 1993. 1997. aastal korraldati ameti tegevus ümber. Selle tulemusel muutus ameti struktuur. Uueks nimeks sai Muinsuskaitseinspektsioon (MKI). 2002. aastal taastati endine struktuur ja nimi Muinsuskaitseamet. 2018. aastal oli kavas nimetada Muinsuskaitseamet ümber Kultuuripärandiametiks.
Disco polo
pisi|Bänd "Fanatic" Disco polo (poola keeles muzyka chodnikowa või muzyka podwórkowa) on populaarse tantsumuusika žanr, mis loodi 1980. aastate lõpus Poolas.
Karl Veske
Karl Veske (11. juuni 1891 Vana-Roosa vald, Võrumaa – surma aeg ja koht teadmata) oli eesti keemik.
Ta lõpetas 1924. aastal Tartu õhtuühisgümnaasiumi ja õppis aastail 1924–1930 (lõpetas) Tartu Ülikooli matemaatika-loodusteaduskonna keemiaosakonnas.
Aastail 1934–1936 oli ta Tartu Ülikooli õlikivide uurimise labori uurija-assistent.
1944. aastal põgenes ta Saksamaale, kust siirdus hiljem USA-sse.
Tsitaat
"On teada, et ühel ja samal ruumalal võib elada:
"Mõtteid ja näiteid inimese toidunormist". Tehnika Ajakiri 11/ 1938. Lk 255
Gustav Albert Haller
Gustav Albert Haller (22. aprill 1871 Peterburi – 4. november 1947 Trebel, Saksamaa) oli Eesti vaimulik.
Õppis Püha Anna koolis Peterburis. Aastatel 1890–1895 õppis ta Tartu Ülikoolis usuteadust ja ajalugu. Oli prooviaastal Koeru, Hageri ja Narva Aleksandri koguduses. Ordineeriti 30. märtsil 1897 õpetajaks.
Oli aastatel 1897–1898 Martna Püha Martini koguduse adjunktõpetaja ja 1898–1937 sama koguduse õpetaja, olles ühtlasi aastatel 1914–1921 ka Ranna-Lääne praostkonna praost ja 1921–1935 Lääne praostkonna praost. Lisaks oli ta Kiriku Keskkassa korraldaja ja esimees. Jäi aastal 1937 emerituuri.
1939. aastal põgenes Saksamaale. Suri 1947.aastal Trebelis Lüchowi lähedal (Lüchow-Dannenbergi kreisis Alam-Saksi liidumaal).
Isiklikku
Tema äi Johann Franz Nerling oli Järva-Madise Püha Matteuse koguduse õpetaja, tema väimees Herbert Konstantin Johannes Lieberg oli Pöide, Nissi ja Kaarma Peeter-Pauli koguduse õpetaja.
János Kádár
pisi|János Kádár (1977) János Kádár [j'aanoš k'aadaar] (sünninimi János Czermanik, hiljem János Csermanek; 26. mai 1912 Rijeka – 6. juuli 1989 Budapest) oli Ungari kommunistlik poliitik ja riigitegelane.
János Kádár sündis tol ajal Austria-Ungarile kuulunud sadamalinnas Rijekas (tänapäeva Horvaatias). Ema Borbála Czermanik oli ungari-slovaki päritolu teenijanna. Isa János Krezinger lahkus väga varakult perekonna juurest ja János ei kohtunud temaga enam kunagi. Vahepeal elasid nad emaga paar aastat maal, 1918. aastal kolisid Budapesti. Lapsepõlv möödus vaesuses, 14-aastaselt pidi ta kooli pooleli jätma ja tööle minema.
Ötscher
Ötscher on 1893 meetri kõrgune silmapaistev tipp Alam-Austria edelaosas. Selle nimi on slaavi juurtega ja tõlgituna umbes kui "isa" deminutiiv. Ötscheri piirkond kuulub Ybbstali Alpidesse, mis on osa Põhja-Lubjakivialpidest. Lilienfeldi ja Scheibbsi ringkondade vaheline piir kulgeb otse üle tipu.
János Kádár
Teise maailmasõja ajal oli Kádár üks vastupanuliikumise juhte. 1944. aasta aprillis ta arreteeriti, põgenes aga sama aasta novembris vanglast. Aastal 1945 võttis ta oma parteilise varjunime Kádár ("Püttsepp") oma päris nimeks. Sõja järel oli ta 1945–1948 Ungari Kommunistliku Partei Budapesti Linnakomitee sekretär, 1945–1951 Ungari Kommunistliku Partei Keskkomitee Poliitbüroo liige. Ta oli 1946–1948 Ungari Kommunistliku Partei Keskkomitee ja 1948–1950 Ungari Töörahvapartei Keskkomitee peasekretäri asetäitja ning 1948–1950 ühtlasi siseminister. Aastatel 1950–1951 oli Kádár Ungari Töörahvapartei Keskkomitee osakonnajuhataja.
Aastal 1951 ta arreteeriti süüdistatuna titoismis ja omaaegses koostöös Miklós Horthy valitsuse salapolitseiga. Juulis 1954 võeti süüdistused tagasi ja ta vabastati vanglast.
Oli seejärel 1954. aastal Ungari Töörahvapartei Budapesti 13. Rajooni ja 1955. aastal Pesti Piirkonnakomitee esimene sekretär. 25. oktoobril 1956 valiti Kádár Ungari Sotsialistliku Töörahvapartei Keskkomitee esimeseks sekretäriks. Alates 30. oktoobrist oli ta ka riigiminister Imre Nagy'i teises valitsuses.
Seejärel aga lahkus Kádár koos Ferenc Münnichiga Nõukogude diplomaatide abil 1. novembril Ungarist Nõukogude Liitu. Ta veenis Nõukogude juhtkonda, et Ungaris on "kontrrevolutsiooni" tõttu olukord kontrolli alt väljunud ning vajalik on välisabi. 4. novembril toimus Nõukogude interventsioon Ungari ülestõusu mahasurumiseks. 7. novembril saabus Kádár tagasi Budapesti ning järgmise päeva hommikul teatas ta võimu üleminekust tema poolt juhitava Ungari Revolutsioonilise Tööliste ja Talupoegade Valitsuse kätte. 1956–1958 ja 1961–1965 oli ta ka Ungari Rahvavabariigi Ministrite Nõukogu esimees ning 1958–1961 riigiminister. János Kádár suutis oma võimuperioodi jooksul läbi viia mitmed majandusreformid, mille tulemusel Ungaris elatustase märgatavalt tõusis. János Kádár jäi parteijuhi ametikohale kuni 22. maini 1988, mil ta halveneva tervise tõttu ametist tagasi astus.
Pjotr Veliki
pisi| Pjotr Veliki (vene keeles Пётр Великий 'Peeter Suur') on Venemaa Kirov-klassi ristleja ja Venemaa Põhjalaevastiku lipulaev.
Amina Okujeva
Elulugu
Varem elas ta perega Moskvas ja Groznõis. Ta oli kolm korda abielus.
Aastast 1999 osales teises Tšetšeenia sõjas Itškeeria Tšetšeeni Vabariigi poolel.
Pjotr Veliki
Kuna laeva moderniseerimine võib osutuda väga kulukaks, siis on arutlusel selle väljaarvamine teenistusest.
Amina Okujeva
Elulugu
Ukrainasse naasis ta 2003. aastal pärast teist Tšetšeenia sõda ja astus Odessa meditsiiniülikooli, mille lõpetas üldkirurgia erialal. Pärast kooli lõpetamist töötas ta Odessas internina.
2014. aastal osales ta Ukraina parlamendivalimistel, kuid ei osutunud valituks.
Kui algas sõda Ida-Ukrainas, astus Okujeva 2014. aasta juulis pataljoni Kiiev-2, kus oli kirjas velskrina, kuid tegeles enese sõnul meditsiiniga vähe. Võitles Donbassis ja võttis osa Debaltseve kaitsmisest. Hiljem oli pataljonis Zoloti Vorota ("Золоті ворота"). Oli ka Rahvusvahelise Džohhar Dudajevi nimelise rahuvalvepataljoni pressiesindaja.
Tänu oma aktiivsele sotsiaalsele tegevusele sai ta Ukraina meedias tuntuks ja talle anti hüüdnimi "Ukraina amatsoon".
2016. aastal lõpetas ta Odessa Sõjaväeakadeemia. Sõjas osalemiseks kingiti talle nimeline püstol.
Pärast seda tapmiskatset määrati Okujevale riiklik ihukaitse. Kui selle tähtaeg täis sai, tehti talle ettepanek ihukaitsega jätkata, kuid Okujeva ja Osmajev loobusid sellest.
Surm
Amina Okujeva suri 30. oktoobril 2017 Kiievi lähedal Glevahha külas, kui varitsusest avati tuli autole, kus olid tema ja ta mees. Okujeva sai tabamuse pähe ja ta mees jalast raskelt haavata.
Edla Valdna
Edla Valdna (sünninimi Edla Vanamölder; 9. september 1912 Tallinn – 3. aprill 2004) oli eesti tõlkija.
Ta on avaldanud terviktõlkeid saksa keelest ning on tõlkinud värsse veel inglise, vene ja bulgaaria keelest.
Ta on trükis avaldanud muinasjutu "Õunahaldja õnn" (Tallinn: Ilukirjandus ja Kunst, 1946).
Derek Kolstad
Derek Kolstad (sündinud 4. aprillil 1974 Madisonis Wisconsini osariigis) on Ameerika stsenarist ja filmiprodutsent.
Rax
Rax on mäestik Põhja-Lubjakivialpides Austria Alam-Austria ja Steiermargi liidumaade piiril. Selle kõrgeim tipp on Heukuppe (2007 m). Rax koos lähedalasuva Schneebergiga on traditsiooniline mägironimis- ja mägijalutusala ning seda kutsutakse Wiener Hausbergeks (Viini kohalikud mäed). Neid eraldab sügav Höllental ("Põrguorg").
thumb|Köisraudtee "Rax-Seilbahn“
Köisraudtee Raxseilbahn, mis algab mägede kirdejalamilt Hirschwangist ja oli esimene Austrias (ehitamine algas 1925. aastal), viib külastajad u. 1500 m kõrgusele ulatuslikule Raxi kõrgplatoole. See piirkond on Alam-Austria ja Viini matkajate lemmik. Platoo järsud küljed pakuvad erineva raskusastmega ronimisreise. Neid mägiradu (steige) ja alpihütte (hütten), mis pakuvad lihtsat majutust, on ehitanud ja neid hooldavad erinevad Austria Alpiklubid. Need püstitati 19. sajandi lõpus ja 20. sajandi alguses.
Mägihütid
thumb|Vaade Habsburghausile loodesuunas thumb|Habsburghaus (rist tähistab kohta, kus endine üürnik 8. veebruaril 1919 talvetormi ajal alajahtumisse suri) thumb|Suur Põrguorg
Mõned matkad ja tõusud
thumb|Törl Törlwegil
Matuizosi vald
Matuizosi vald (leedu keeles Matuizų seniūnija) on 2. järgu haldusüksus (vald) Leedus Varėna rajooni territooriumil.
Valla pindala on 148 km². 2011. aasta seisuga elas vallas 2229 inimest. Valla keskuseks on Matuizosi küla. Vallavanem on Mindaugas Matuiza. pisi|Krūminiai hüdroelektrijaam pisi|Pamerkiai
Valda jääb ka paar huutorit.
Derek Kolstad
Kolstad sai tuntuks märulifilmide stsenaristina: "John Wick" (2014) ja selle järjefilmid "John Wick: Chapter 2" (2017) ja "John Wick: Chapter 3 – Parabellum" (2019).
Peeter Lokk
Peeter Lokk (15. jaanuar 1927 Tartu – 3. jaanuar 2014) oli eesti koorijuht, muusikaõpetaja ja organist.
Ta sündis Tartus koolmeistrite kümnelapselise pere esiklapsena. Aastatel 1943–1949 õppis ta Tartu Muusikakoolis Jaak Karise ja Valmar Kajara juures orelit ning aastatel 1945–1949 Voldemar Kliimandi klassis dirigeerimist. Aastatel 1949–1954 õppis ta Tallinna Riiklikus Konservatooriumis (Riho Pätsi ja Ants Kiilaspea klassis) muusikapedagoogikat.
Ta oli aastatel 1944–1949 Tartu Pauluse koguduse organist, 1946–1948 Tartu 1. 7-klassilises koolis muusikaõpetaja ning aastal 1949 Tartu Muusikakoolis teooria- ja solfedžoõpetaja. Aastatel 1950–1952 töötas ta Tallinna 20. Keskkoolis muusikaõpetajana. Kuni möödunud sajandi viimase kümnendini oli Lokk orelimängija lisaks Pauluse kogudusele ka Tartu Peetri ja Maarja kogudustes. Peeter Loki põrm on nüüd paigutatud renoveeritava Pauluse kiriku kolumbaariumisse.
Peeter Lokk juhatas koore 1966–1994 kõigil Tartu linna ja maakonna laulupidudel ning 1978–1988 meeskooride vabariiklikel laulupäevadel (viimati Saaremaal Kuressaare lossi hoovil laulva revolutsiooni suvel).
André de Brancas
Ta võitles Katoliku Liiga ja Hispaania eest ning taotles Normandia iseseisvust. Ta jäi Roueni ka pärast kuningas Henri IV usust pööramist ning ei alistunud aastani 1594. Augustis 1594 sai ta Prantsusmaa admiraliks. Ta suri juulis 1595, kui hispaanlased ta Doullens' piiramisel vangi võtsid ja tapsid.
Internetifoorum
pisi|[[phpBB tarkvara kasutav internetifoorum]] pisi|[[FUDforumi tarkvara kasutav internetifoorum]] Veebifoorum, mõnikord ka Internetifoorum, on veebipõhine arutelusait, kus inimesed saavad pidada vestlusi postituste abil. Foorumid erinevad jututubadest selle poolest, et postitused on sageli pikemad kui üks lause ning need arhiveeritakse vähemalt ajutiselt. Olenevalt foorumist võib postitamiseks vaja minna ka mõne moderaatori heakskiitu, enne kui postitust näevad teised kasutajad.
Foorumitega käivad kaasas ka terminid. Näiteks öeldakse ühe vestluse kohta "(jutu)lõim" (ingl thread) või "teema" (ingl topic).
Olenevalt foorumi reeglitest võivad kasutajad olla postitamiseks anonüümsed või registreeritud. Enamikus foorumites ei ole vaja kontosse sisse logida, et näha teiste tehtud postitusi.
Ajalugu
Tänapäevased internetifoorumid on saanud alguse teadetetahvlitest. Tehnoloogiliselt on foorumid veebipõhised rakendused, mis juhivad kasutajate loodud sisu. Varasemaid foorumeid võib kirjeldada kui veebipõhiseid versioone e-kirjade postiloenditest või uudiserühmadest (ingl usenet newsgroup) või mõlemast, mis võimaldavad kasutajatel postitada või kommenteerida teiste postitusi.
Ühed kõige varasemad foorumid olid nii-öelda planeet-foorumi süsteemis. Need olid 1970. aastate algul loodud EIES-i süsteem ja KOM-i süsteem.
Üks esimesi foorumeid, mis on ka praegu aktiivne, on Delphi Foorum. See foorum, millel on neli miljonit kasutajat, pärineb aastast 1983.
Struktuur
Foorumit on võimalik jagada erinevatesse kategooriatesse teemade järgi. Nende kategooriate alla kuuluvad alamfoorumid, millel võivad omakorda olla veel oma alamfoorumid. Teemad (ingl topic, thread) kuuluvad alamfoorumite kõige madalama taseme alla. Need on kohad, kus kasutajad saavad teha oma postitusi.
Kasutajagrupid
Registreerimata kasutajaid nimetatakse foorumis külalisteks. Külalistel on tavaliselt juurdepääs kõigile funktsioonidele, mis ei mõjuta andmebaasi tööd ega saidi turvalisust.
Moderaator
Moderaatorid (lühidalt moded) on kasutajad või töötajad, kellele on antud juurdepääs kõigile postitustele ja teemadele eesmärgiga neid modereerida ning hoida foorum puhtana. Moderaatorid tegelevad ka kasutajate küsimuste ja muredega ning vastavad kaebustele. Tüüpilisemad õigused, mis kaasnevad moderaatori staatusega, on näiteks teemade ja postituste kustutamine, ühendamine, liigutamine, jagamine, lukustamine, ümbernimetamine, kasutajate kõrvaldamine ning taastamine. Põhiliselt vastutavad moderaatorid selle eest, et foorum töötaks korralikult ning oleks kasutajatele meeldiv.
Administraator
Administraatorid (lühidalt adminid) tegelevad saidi tehnilise poolega. Nende tööülesannete hulka kuuluvad näiteks kasutajate edendamine moderaatoriks või nende taandamine sellelt positsioonilt. Lisaks peavad administraatorid haldama reegleid, looma sektsioone ning täitma andmebaasiga seostuvaid ülesandeid. Administraatoritel on lisaks sellele samad õigused mis moderaatoritel. Neil on ka õigus teha ülefoorumilisi teadaandeid või muuta foorumi väljanägemist.
Postitus
Postitused on kasutajate loodud sõnumid, mis muu hulgas näitavad, kelle poolt ning millal postitus on tehtud. Kasutajatel on tavaliselt võimalus oma postitusi muuta ning kustutada. Postitused tehakse teemadesse, kus need kuvatakse üksteise järel plokkidena. Esimene postitus alustab teemat. Postitused, mis järgnevad esimesele, tehakse eesmärgiga jätkata diskussiooni või vastata teistele vastustele.
Klassikaliselt kuvatakse kasutaja informatsioon postitusest vasakul pool asuvas veerus, millele on ette antud kindlad mõõtmed. Postitustel on tavaliselt piirangud, mida mõõdetakse tähemärkides. Sageli peab postitamiseks olema sõnumi sisu vähemalt kümme tähemärki pikk. Alati on postituse pikkusel olemas ka ülemine piir, kuid selleni tavaliselt ei küündita. Valdavalt on see piir seatud kas 10 000, 20 000, 30 000 või 50 000 tähemärgi peale. Foorumid loendavad kasutajate tehtud postitusi. Postituste arv näitab, mitu postitust on kasutaja selles foorumis teinud. Kasutajad, kes on teinud rohkem postitusi, on sageli teiste silmis lugupeetumad, kuid mitte alati. Mõned foorumid kasutajatele nende postituste arvu ei kuva, rõhudes seega postituste kvaliteedile.
Salme kopteriväljak
Salme kopteriväljak (ICAO: EESE) on Saaremaal Saaremaa vallas Imara külas asuv kopteriväljak.
Väljakut haldab Oleg Sõnajala juhitav Estwind Energy OÜ. Väljaku mõõtmed on 30 x 30 m.
Dürrenstein (Ybbstali Alpid)
Dürrenstein (1878 m) on mägi Alam-Austrias Ybbstali Alpides. See asub Lunz am See vallas ja on üks piirkonna kõrgeimaid tippe.
Veritasu
Veritasu, vendetta, klannisõda, jõugusõda või erasõda on pikaaegne põhjendus või võitlus, sageli erinevate sotsiaalsete gruppide või perekondade ja klannide vahel. Ka lihtsalt tava tapetu eest tapmisega kätte maksta. Veritasu võis kanduda edasi põlvest põlve.
Veritasu Kaukaasias
Imaam Šamil soovis teha lõpu ammusele veritasu traditsioonile ja tõi selle hävitava mõju iseloomustamiseks järgmise loo:
"Kolmsada aastat tagasi varastas üks Lõuna-Dagestani talunik oma naabrilt kana. See tasus vargale kätte sellega, et varastas ise temalt lamba. Teine läks naabri karja ja võttis kaks lammast ning naaber omakorda lehma. Nüüd ei leidnud naaber enam, mis oleks küllalt väärtuslik, et saadud kahju omavoliliselt heaks teha. Ta läks ja lõi naabri maha. Kuna mõrtsukas oli põgenenud, siis Kaukaasia kombe kohaselt lõid tapetu sugulased maha kaks mõrtsuka sugulast. Siit edasi arenes kahe perekonna ning varsti sugukonna vastastikkune üksteise hävitamine lumepallina. Sajad süütud inimesed langesid verise kättemaksu ohvriks. Põhjuseks oli varastatud kana."
Wilhelm (eesnimi)
Wilhelm on mehenimi.
Üllar Roostoja
Üllar Roostoja (sündinud 22. detsembril 1957  Kohtla-Järvel ) on Eesti jurist, kohtunik.
1981–1993 töötas ta majandusettevõttes alul juristina, hiljem osakonnajuhatajana. .
5. oktoobril 1993 nimetas Vabariigi President Riigikohtu üldkogu ettepanekul Üllar Roostoja esimese astme kohtunikuks Põlva Maakohtusse.
29. oktoobril 1998 nimetas Vabariigi President Riigikohtu üldkogu ettepanekul Roostoja teise astme kohtunikuks Tartu Ringkonnakohtusse. Ta töötab siiani Tartu Ringkonnakohtu tsiviilkolleegiumis.
2020. aasta kohtunike täiskogul valiti ta kolmeks aastaks Riigikohtu juures asuva distsiplinaarkolleegiumi liikmeks.
Derek Stepan
pisi|Derek Stepan 2011. aastal [[New York Rangersi särgis]] Derek Kenneth Stepan (sündinud 18. juunil 1990 Hastingsis Minnesotas) on USA jäähokimängija, kes mängib NHL-i klubis Carolina Hurricanes keskründajana.
Aastatel 2008–2010 mängis ta Wisconsini Ülikooli jäähokimeeskonnas.
Mustafa Najem
pisi|250px Mustafa Masi Najem (ukraina keeles Мустафа Найєм; sündinud 28. juunil 1981 Kabulis) on Ukraina ajakirjanik ja poliitik.
Derek Stepan
2008. aastal valis New York Rangers ta NHL-i draft'is 58. valikuna. 2010. aasta juulis sõlmis ta Rangersiga oma esimese profilepingu. NHL-is debüteeris ta Rangersi meeskonnas 9. oktoobril 2010 mängus Buffalo Sabresi vastu, tehes selles mängus kübaratriki. Ta sai sellega NHL-i ajaloo neljandaks mängijaks, kes on oma debüütmängus kübaratriki teinud. Hooaja 2012–13 alguses toimunud NHL-i tööseisaku ajal mängis ta Soome kõrgliiga klubis KalPa.
Mustafa Najem
Elulugu
Ta sündis aastal 1981 Kabulis, ta on rahvuselt puštu, tema emakeel on dari keel.
Derek Stepan
2017. aasta juunis siirdus Arizona Coyotesi. 2020. aasta detsembris müüdi tema mängijaõigused Ottawa Senatorsile.
Mustafa Najem
Elulugu
Euromaidani alguseks peetaks tema postitust Facebookis, milles ta kutsus üles kogunema: "Olgu, võtame seda nüüd tõsiselt. Kes on valmis täna enne keskööd Maidanile tulema? Kui saame tuhat kokku, tuleme välja. On 21. november, aasta 2013."
Derek Stepan
2021. aasta juulis sõlmis ta üheaastase lepingu Carolina Hurricanesiga.
2010. aastal tuli Stepan USA kuni 20-aastaste koondisega juunioride maailmameistriks. Ta oli 2010. aasta juunioride maailmameistrivõistlustel turniiri resultatiivseim mängija (4+10). USA jäähokikoondisse on ta kuulunud 2011. aasta maailmameistrivõistlustel ja 2014. aasta taliolümpiamängudel.
Eišiškėse vald
Valla pindala on 63 km². 2011. aasta seisuga elas seal 4436 inimest. Valla keskus on Eišiškėse linn, kus aastal 2011 oli 3416 elanikku. Vallamaja asub aadressil Gegužės a. 19, vallavanem on Miroslav Bogdiun. pisi|Vallamaja
Samblakimalane
Samblakimalane (Bombus muscorum) on mesilaslaste sugukonda kuuluv putukas.
pisi|
Ta on Eestis arvatud III kaitsekategooriasse.
Eestis võib neid leida niitudelt.
Urmas Viik
Urmas Viik (sündinud 11. septembril 1961 Tallinnas) on eesti graafik, illustraator ja installatsioonikunstnik.